Document ID: 32006D0141

ODLOČBA KOMISIJE
z dne 16. februarja 2006
o finančni pomoči Skupnosti za delovanje nekaterih referenčnih laboratorijev Skupnosti na področju zdravstvenega varstva živali in živih živali v letu 2006
(notificirano pod dokumentarno številko C(2006) 418)
(Besedila v danskem, angleškem, francoskem, nemškem, španskem in švedskem jeziku so edina verodostojna)
(2006/141/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1), in zlasti člena 28(2) Odločbe,
ob upoštevanju naslednjega:
(1)
Skupnost mora dodeliti finančno pomoč referenčnim laboratorijem Skupnosti, ki jih imenuje za izvajanje nalog in dolžnosti iz naslednjih direktiv in odločb:
-
Direktiva Sveta 2001/89/EGS z dne 23. oktobra 2001 o ukrepih Skupnosti za nadzor nad klasično prašičjo kugo (2),
-
Direktiva Sveta 92/66/EGS z dne 14. julija 1992 o uvedbi ukrepov Skupnosti za nadzor atipične kokošje kuge (3),
-
Direktiva Sveta 92/40/EGS z dne 19. maja 1992 o uvedbi ukrepov Skupnosti za nadzor aviarne influence (4),
-
Direktiva Sveta 92/119/EGS z dne 17. decembra 1992 o splošnih ukrepih Skupnosti za nadzor nad določenimi živalskimi boleznimi in o posebnih ukrepih v primeru vezikularne bolezni prašičev (5),
-
Direktiva Sveta 93/53/EGS z dne 24. junija 1993 o minimalnih ukrepih Skupnosti za nadzor določenih bolezni rib (6),
-
Direktiva Sveta 95/70/ES z dne 22. decembra 1995 o uvedbi minimalnih ukrepov Skupnosti za nadzor nekaterih bolezni školjk (7),
-
Direktiva Sveta 92/35/EGS z dne 29. aprila 1992 o pravilih za obvladovanje in ukrepih za zatiranje konjske kuge (8),
-
Direktiva Sveta 2000/75/ES z dne 20. novembra 2000 o določitvi posebnih določb za boj zoper in izkoreninjenje bolezni modrikastega jezika (9),
-
Odločba Sveta 2000/258/ES z dne 20. marca 2000 o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini (10),
-
Direktiva Sveta 2002/60/ES z dne 27. junija 2002 o določitvi posebnih ukrepov za nadzor nad afriško prašičjo kugo in o spremembi Direktive 92/119/EGS v zvezi z nalezljivo ohromelostjo prašičev in afriško prašičjo kugo (11),
-
Odločba Komisije 96/463/ES z dne 23. julija 1996 o določitvi referenčnega organa, ki je odgovoren za sodelovanje pri usklajevanju enotnih testnih metod in pri ocenjevanju rezultatov za čistopasemsko plemensko govedo (12).
(2)
Finančni prispevek Skupnosti se izplača, če so načrtovani ukrepi učinkovito izvedeni in pod pogojem, da organi pošljejo vse potrebne informacije v za to določenih rokih.
(3)
Iz proračunskih razlogov se pomoč Skupnosti dodeli za obdobje enega leta.
(4)
Za organizacijo letne delavnice v pristojnosti referenčnih laboratorijev Skupnosti je treba za isto obdobje v nekaterih primerih dodeliti dodatno finančno pomoč.
(5)
Komisija je ocenila delovne programe in ustrezne ocene proračuna, ki so jih za leto 2006 predložili referenčni laboratoriji Skupnosti.
(6)
Zaradi pomembnosti navedenih delovnih programov za doseganje ciljev Skupnosti na področju živali je primerno, da se določi prispevek Skupnosti, ki znaša 100 % upravičenih stroškov, nastalih v referenčnih laboratorijih Skupnosti do najvišje vrednosti za vsak laboratorij.
(7)
V skladu s členom 3(2) Uredbe Sveta (ES) št. 1258/1999 z dne 17. maja 1999 o financiranju skupne kmetijske politike (13) se veterinarski ukrepi in ukrepi zdravstvenega varstva rastlin, sprejeti v skladu s pravili Skupnosti, financirajo iz jamstvenega oddelka Evropskega kmetijskega usmerjevalnega in jamstvenega sklada; za finančni nadzor se uporabljata člena 8 in 9 Uredbe (ES) št. 1258/1999.
(8)
Uredba Komisije (ES) št. 156/2004 z dne 29. januarja 2004 o finančni pomoči Skupnosti referenčnim laboratorijem Skupnosti na podlagi člena 28 Odločbe 90/424/EGS (14) določa upravičene odhodke referenčnih laboratorijev Skupnosti, ki prejemajo finančno pomoč na podlagi člena 28 Odločbe 90/424/EGS, in postopke za predložitev odhodkov in izvajanje revizije.
(9)
Ukrepi, predvideni s to Odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Za klasično prašičjo kugo dodeli Skupnost finančno pomoč Nemčiji za naloge in dolžnosti iz Priloge IV k Direktivi 2001/89/ES, ki jih bo opravljal Institut für Virologie der Tierärztlichen Hochschule, Hanover, Nemčija.
Finančna pomoč Skupnosti znaša 100 % upravičenih stroškov, nastalih v Institut für Virologie der Tierärztlichen Hochschule za delovni program, in znaša za obdobje od 1. januarja do 31. decembra 2006 največ 202 000 EUR.
Finančna pomoč Skupnosti znaša 100 % upravičenih stroškov, nastalih v Institut für Virologie der Tierärztlichen Hochschule za organizacijo tehnične delavnice o diagnostičnih postopkih za klasično prašičjo kugo, in znaša največ 18 000 EUR.
Člen 2
Za atipično kokošjo kugo dodeli Skupnost finančno pomoč Združenemu kraljestvu za naloge in dolžnosti iz Priloge V k Direktivi 92/66/EGS, ki jih bo opravljal Central Veterinary Laboratory, Addlestone, Združeno kraljestvo.
Finančna pomoč Skupnosti znaša 100 % upravičenih stroškov, nastalih v Central Veterinary Laboratory za delovni program, in znaša za obdobje od 1. januarja do 31. decembra 2006 največ 70 000 EUR.
Člen 3
Za aviarno influenco dodeli Skupnost finančno pomoč Združenemu kraljestvu za naloge in dolžnosti iz Priloge V k Direktivi 92/40/EGS, ki jih bo opravljal Central Veterinary Laboratory, Addlestone, Združeno kraljestvo.
Finančna pomoč Skupnosti znaša 100 % upravičenih stroškov, nastalih v Central Veterinary Laboratory za delovni program, in znaša za obdobje od 1. januarja do 31. decembra 2006 največ 300 000 EUR.
Člen 4
Za vezikularno bolezen prašičev dodeli Skupnost finančno pomoč Združenemu kraljestvu za naloge in dolžnosti iz Priloge III k Direktivi 92/119/EGS, ki jih bo opravljal Pirbright Laboratory, Združeno kraljestvo.
Finančna pomoč Skupnosti znaša 100 % upravičenih stroškov, nastalih v Pirbright Laboratory za delovni program, in znaša za obdobje od 1. januarja do 31. decembra 2006 največ 100 000 EUR.
Člen 5
Za bolezni rib dodeli Skupnost finančno pomoč Danski za naloge in dolžnosti iz Priloge C k Direktivi 93/53/EGS, ki jih bo opravljal Danish Institute for Food and Veterinary Research, Aarhus, Danska.
Finančna pomoč Skupnosti znaša 100 % upravičenih stroškov, nastalih v Danish Institute for Food and Veterinary Research za delovni program, in znaša za obdobje od 1. januarja do 31. decembra 2006 največ 145 000 EUR.
Člen 6
Za bolezni školjk dodeli Skupnost finančno pomoč Franciji za naloge in dolžnosti iz Priloge B k Direktivi 95/70/ES, ki jih bo opravljal IFREMER, La Tremblade, Francija.
Finančna pomoč Skupnosti znaša 100 % upravičenih stroškov, nastalih v IFREMER za delovni program, in znaša za obdobje od 1. januarja do 31. decembra 2006 največ 90 000 EUR.
Člen 7
Za konjsko kugo dodeli Skupnost finančno pomoč Španiji za naloge in dolžnosti iz Priloge I k Direktivi 92/35/EGS, ki jih bo opravljal Laboratorio central de veterinaria de Madrid, Algete, Španija.
Finančna pomoč Skupnosti znaša 100 % upravičenih stroškov, nastalih v Laboratorio central de veterinaria de Madrid za delovni program, in znaša za obdobje od 1. januarja do 31. decembra 2006 največ 20 000 EUR.
Finančna pomoč Skupnosti znaša 100 % upravičenih stroškov, nastalih v Laboratorio central de veterinaria de Madrid za organizacijo tehnične delavnice o diagnostičnih postopkih za konjsko kugo, in znaša največ 20 000 EUR.
Člen 8
Za bolezen modrikastega jezika dodeli Skupnost finančno pomoč Združenemu kraljestvu za naloge in dolžnosti iz Priloge II k Direktivi 2000/75/ES, ki jih bo opravljal Pirbright Laboratory, Združeno kraljestvo.
Finančna pomoč Skupnosti znaša 100 % upravičenih stroškov, nastalih v Pirbright Laboratory za delovni program, in znaša za obdobje od 1. januarja do 31. decembra 2006 največ 175 000 EUR.
Finančna pomoč Skupnosti znaša 100 % upravičenih stroškov, nastalih v Pirbright Laboratory za organizacijo tehnične delavnice o diagnostičnih postopkih za bolezen modrikastega jezika, in znaša največ 25 000 EUR.
Člen 9
Za serološke preiskave stekline dodeli Skupnost finančno pomoč Franciji za naloge in dolžnosti iz Priloge II k Odločbi 2000/258/ES, ki jih bo opravljal laboratorij A.F.S.S.A. Nancy, Francija.
Finančna pomoč Skupnosti znaša 100 % upravičenih stroškov, nastalih v A.F.S.S.A. Nancy za delovni program, in znaša za obdobje od 1. januarja do 31. decembra 2006 največ 165 000 EUR.
Člen 10
Za afriško prašičjo kugo dodeli Skupnost finančno pomoč Španiji za naloge in dolžnosti iz Priloge V k Direktivi 2002/60/ES, ki jih bo opravljal Centro de Investigación en Sanidad Animal, Valdeolmos, Madrid, Španija.
Finančna pomoč Skupnosti znaša 100 % upravičenih stroškov, nastalih v Centro de Investigación en Sanidad Animal za delovni program, in znaša za obdobje od 1. januarja do 31. decembra 2006 največ 100 000 EUR.
Člen 11
Za ocenjevanje rezultatov metod testiranja za čistopasemsko plemensko govedo in usklajevanje različnih metod testiranja dodeli Skupnost finančno pomoč Švedski za naloge in dolžnosti iz Priloge II k Odločbi 96/463/ES, ki jih bo opravljal INTERBULL Centre, Uppsala, Švedska.
Finančna pomoč Skupnosti znaša 100 % upravičenih stroškov, nastalih v INTERBULL Centre za delovni program, in znaša za obdobje od 1. januarja do 31. decembra 2006 največ 65 000 EUR.
Člen 12
Ta odločba je naslovljena na Kraljevino Dansko, Zvezno republiko Nemčijo, Kraljevino Španijo, Francosko republiko, Kraljevino Švedsko in Združeno kraljestvo Velike Britanije in Severne Irske.
V Bruslju, 16. februarja 2006

Labels: 7
0
15
6